HoW Gaming Guide

(Az alkalmazható taktikák fejezetben a Heart of Fury módot vettem alapnak. Könnyebb szinten sokkal egyszerűbben meg lehet oldani a feladatokat.)

Lonelywood

1. A kút mellett álló kislány a segítségünket kéri, mivel a „testvére” az ő bátorítására bemászott a kútba. Ígérjük meg neki, hogy segítünk rajta, s szerzünk valahonnan egy kötelet, mellyel kihúzhatjuk. A fogadóban található iszákos nő elmondja, hogy a lánynak nincs is testvére, csak a családi körülményei miatt hazudozik. Kérdezzük ki a lányt, s vegyük rá, hogy elmondja a nagy titkot, melyet fára mászás közben lesett ki (a fogadós mágikus átjárója). Amint beszéltünk az apjával, s sikerült rávennünk a fogadóban lebzselő anyját, hogy térjen haza, a kislány is hajlandó lesz szót fogadni, s haza megy.

2. Emmerich Hawksinger kunyhója. Az itt élő ranger az általa faragott távolsági fegyverek eladásából tartja fenn magát. Kérdezzük meg, mit tud nekünk mondani a barbárok titkos támaszpontjáról. Az ő útmutatása alapján jelölhetjük be a térképünkön a tábor pontos helyét. A játék során többször meg kell látogatnunk, mivel külön küldetés kapcsolódik hozzá. A környéken garázdálkodó csapdaállítókat titokzatos, mágikus erővel bíró farkas tartja rettegésben. Ahogy a történet halad előre, a három testvér közül kettő áldozatul esik a fenevadnak. A Burial Isle után kiderül, hogy a gyilkosságokat Emmerich követte el vérfarkas alakban. A lycanthrópiát ugyan nem tudjuk meggyógyítani, viszont a fogadóstól (Kieran) megszerezhetjük azt a mágikus talizmánt, mely képes az átváltozást megakadályozni. 

3. Wauken Temploma, ahol Quinn, a félszerzet pap található. Miután meglátogattuk a hordókészítőt, kérdezzük meg Quinntől, hogy nem tudna-e valami jó munkát keresni délen a szerencsétlen mesterembernek. A templom hátsó részében találunk egy rejtett üreget, melyben néhány varázstárgy rejtőzik. Érdemes megvizsgálni a pap által árusított varázsfegyvereket. Néhánynak közülük egészen jó hasznát vesszük az élőhalottaktól nyüzsgő Burial Islanden. 

4. Miután kidobtak minket a barbárok táborából, az itt bóklászó halászt kérhetjük meg, hogy vigyen át minket a Burial Islandre.

5. Kieran fogadója, a Whistling Gallows. A megviselt állapotban lévő törp harcostól megtudhatunk némi infót a barbárok vezetőjéről. Itt iszik továbbá a hazudós kislány mamája, aki szeretne minél előbb megszabadulni unalmasnak hitt férjétől. Beszéljünk a fejével, s magyarázzuk el neki, hogy a családjának szüksége van rá, s ezért otthon a helye.

Gonosz cselekedet: A gonosz beállítottságú csapat akár ágyba is bújhat vele. Ebben az esetben azonban veszítünk a hírnevünkből, valamint elesünk a jócselekedetért kapott tapasztalati pontoktól.  

     A bárpult mellett üldögélő bárd 10 aranyért hajlandó elénekelni szomorú történetét, melyből kiderül, hogy addig nem térhet vissza szíve hölgyéhez, míg elő nem kerít egy jégből készített rózsát. Ezt viszont csak a Gloomfrost barlangokban élő vak törpekovács képes elkészíteni. Kieran, a fogadós tulajdonképpen álruhás mágus, aki a hosttoweri mágusakadémia nagyhatalmú urai elől bujkál ezen a kies vidéken. Miután a kislány elpletykálta a mágikus átjárót, a fogadósnak nem maradt más választása, mint elmesélni élete történetét. A hallgatásunkért cserébe felajánlja mágikus kollekcióját. Vegyük meg tőle mindenféleképpen a Contact Other Plane varázslatot, ez jól jön majd a temetkezési szigeten. A barbár főnök leleplezése után aludjunk egyet a fogadóban. Távozás után a fogadó előtt egy mágus érdeklődik Kieran után. Mivel a barátunk, s számtalanszor segített, ne áruljuk el. Ekkor sajnos meg kell küzdenünk a gonosz mágus barátaival (két zsoldos harcos, egy zsoldos tolvaj, egy pap, két mágus). Készítsük fel alaposan a csapatunkat, mivel igen kemény csata elé nézünk. Gyorsítás, áldás, védővarázslatok, regeneráló muzsika...

Gonosz cselekedet: Abban az esetben, ha rosszindulatúan bemártjuk a szökevényt, akkor ő veszi kezébe az események irányítását. Egyedül lenyomja a bérgyilkosokat, ebben az esetben viszont elesünk a tapasztalati pontoktól, s az üldözők felszerelésének nagy részétől. 

6. Purvis, a sírásó kalyibája. Szép csendesen temeti a halottakat, de az álcája nem szabad, hogy megtévesszen minket.

7. Tybald Dunn, a kádár. A sok munka miatt nem szentel elég időt a családjának. Teljesen ki van szolgáltatva a polgármesternek, mivel csak rajta keresztül tud munkához jutni. Meséljük el neki, hogy a félszerzet pap tud munkát a városon kívül, s máris jobb kedvre derül. 

8. Baldemarnak, a város polgármesterének a háza. Ő képviseli Lonelywoodot a tanácsban. A barbároknál tett első látogatás után kiderült, hogy a tanács felbérelt egy orgyilkost, akinek az lett volna a feladata, hogy megölje a barbárok vezetőjét. A kudarcba fulladt kísérlet után beszéljük rá a polgármestert, hogy leplezze le az összeesküvőket a tanács előtt. A barbár főnök megbuktatása után nézzünk vissza ebbe a házba. Itt találkozunk Purvisszel, akiről kiderül, hogy bérgyilkos, s az egész családot lemészárolta. Amint kilépünk az épületből, rögtön nekünk ugrik, bár a csapat ellen nincs sok esélye.

9. A három csapdaállító fivér viskója. Szegényekre a történet során rájár a rúd, a vérfarkas egymás után tépi szét a testvéreket. 

Barbarian Camp

1. A barbár törzsfő, Wylfdene terme. Az első találkozáskor nagyon úgy tűnik, hogy az öreg nem szívlel minket, mivel még a törzs sámánját is száműzi csak azért, mert az a védelmünkre kelt. A távozásunk előtt még kiadja a parancsot a katonáinak, hogy titokban vágják el a torkunkat. Hivatkozzunk Tempus istenre és a barbárok becsületére, majd hajózzunk át a Burial Isle-ra.

2. Wylfdene leleplezése után itt találjuk meg a barbár sámánt, aki átteleportál minket a végső csata helyszínére (Sea of Moving Ice)

Ellenfelek: A Wyrm törzshöz tartozó barbárok.

Alkalmazható taktikák: Sima ügy. Csak arra kell ügyelnünk, hogy megelőzzük a barbárokat, s mi verjük agyon a lázadó törzs harcosait, különben nem kapjuk meg az értük járó tapasztalati pontot. Érdemes átvizsgálni a táborban található ládákat, remek varázstárgyak rejtőznek bennük.

Burial Isle

1. Edion Caradoc varázslótornya. Az itt élő mágus ritka betegséggel lett megfertőzve, mely szép lassan elemészti őt. Kellemes varázstárgyakat vehetünk tőle. 

2. A sziget egyik komolyabb védelmezője, a jegesmedve szelleme. Nehezebb szinten komoly ellenfél, de nem kötelező megküzdeni vele.

3. Négy barbár szellemsámán azt követeli, hogy azonnal hagyjuk el a szigetet. Nyugodtan lecsaphatjuk őket.

4.   Ide lett száműzve Hjollder, a barbár sámán. Úgy tűnik, belenyugodott a sorsába, de ha hozunk neki bizonyítékot arra vonatkozóan, hogy Wylfdene nem az, akinek mondja magát, hajlandó visszatérni velünk a szigetre. A bizonyíték az alsó sírkamrákban található (a főnök megrepedt talizmánja).
Ellenfelek: Barrow Wights, Drowned Dead, Polar Bear Spirit, Winter Wolf Spirit, Brown Bear Spirit, Undead Shaman

Alkalmazható taktikák: Az élőhalottak ellen használható fegyverek nagyon jól jönnek a szigeten. Érdemes a harcosokat előre küldeni, s felvértezni őket védekező varázslatokkal. Sokat számít, ha teszünk rájuk gyorsítást, bár arra vigyázzunk, mivel a hatás elmúlásával a csapatnak pihennie kell. Sokat segíthet néhány megidézett lény is (lehet akár élőhalott is).

Burial Isle - alsó szint

1. Az itt található démonpáncél megszerzése némi trükközést igényel. Ne dőljünk be a démon hazudozásainak, s ne engedjük meg, hogy a hátizsákunkba másszon (az a páncél elátkozott, s azonnal megöli azt, aki magára ölti). A mágussal varázsoljunk egy Contact Other Plane-t, s kérdezzünk rá a démon igazi nevére. E név birtokában már kénytelen engedelmeskedni, s a páncélt biztonságosan felvehetjük. 

2. Itt található Wylfdane sírkamrája. A sírt őrző szellemeket sajnos le kell darálnunk, nincs mód a békés megegyezésre. A koporsóban megtaláljuk a halott harcos szent szimbólumát, melyet valaki szándékosan megrongált. Ez már elegendő bizonyíték a sámánnak az árulásra. Tőle tudjuk meg, hogy a következő helyszín, amelyet meg kell látogatnunk, Gloomfrost barlangjai, ahol a látnok boszorkány rejtőzködik.

Ellenfelek: Drowned Dead, Barrow Wight, Vailing Virgin

Alkalmazható taktikák: Ezen a szinten egyedül a Vailing Virginek okozhatnak komoly gondot. Kiáltásuk reménytelenséggel tölti el még a legmerészebb harcosok szívét is, s ráadásul komoly sebzésekre is képesek. Mágiájuk azonban hatástalan az élőhalottakkal szemben, így érdemes inkább ezeket bevetni velük szemben. Az urnák nagy része csapdákkal lett levédve, így nem árt, ha a tolvajunk átvizsgálja őket, mielőtt nekilátunk a fosztogatásnak.

Gloomfrost bejárat

1. Itt található a törpekovács (Tiernon) elveszettnek hitt pajzsa. Vigyük el hozzá, ő képes lesz megjavítani. 

Ellenfelek: White Wolf, Ice Troll, Frost Giant, Polar Bear, Frost Salamender, Yeti

Alkalmazható taktikák: Meglehetősen egyszerű pálya, egyetlen irányba lehet csak menni. A pályán található ellenfelek közül csak az óriások jelentenek igazán nagy veszélyt, de őket tűz alapú varázslatokkal hamar helyre lehet igazítani.

Gloomfrost 1. szint

1. Itt él Tiernon, a vak törpekovács, akinek az a hóbortja, hogy jégből készít mindenféle varázstárgyat. Amennyiben elhoztuk neki meghasadt pajzsát, nagyon szívesen megjavítja azt. Az ID-ből megszerzett Restored Blade of Aihonent is képes felturbózni, csak meg kell kérnünk rá. Minden törpe életében eljön az a pillanat, amikor elkészíti élete fő művét. Csak rajtunk múlik, hogy a törpe mesterkovács milyen varázstárgyat készít jégből. Lonelywood fogadójában találkozhattunk a szomorú bárddal, aki az egész földrészt bejárta már, hogy jégből készült rózsára leljen. A kovácsmester képes ilyet készíteni. A továbbjutás szempontjából létfontosságú, hogy meglátogassuk, hiszen csak ő képes olyan jégtükröt készíteni, mely a megnyitja az ajtót a látnok kamrájába. 

Ellenfelek: Remorhaz

Alkalmazható taktikák: Nagyon vigyázzunk a férgekre, nehezebb szinten iszonyatos sebzést képesek bevinni. Ehhez jön még hozzá a tűzsebzés, mely gyakran végez a legyengült karakterekkel. Volt rá példa, hogy a 200 HP-s törpe harcosomat egyetlen csapással kifektette. Javaslom a Stalker papi varázslatot, mely két Shambling Moundot idéz meg. Ezek teljesen immúnisak a férgek crushing támadásaira, így azok könnyedén legyőzhetők. Ügyeljünk az utóvédre is, a szörnyek szeretnek hátulról, váratlanul támadni.

!!!!!Dobozba!!!!!

Tiernon kovács varázstárgyai

Hand of the Gloomfrost

Great Sword +4

Kiss of Gloomfrost

Long Sword +4

Fist of the Gloomfrost

Mace +5

Fang of the Gloomfrost

Dagger +4

Tongue of the Gloomfrost

Halberd +4

Gloomfrost 2. szint

1. Remorhaz verem. Az itt fogva tartott férget kívülről le tudjuk vágni, viszont a hullájához csak úgy férünk hozzá, ha a mágusunk dimenziókapuval beteleportál. Az ott talált Kossuth’s Blood amulett minden mágus álma, hiszen jelentősen lerövidíti a varázslathoz szükséges időt. 

2. Az itt található jégfal csak akkor semmisül meg, ha a kovács által elkészített jégtükör már a birtokunkba került. 

3. Itt él a vak jósnő. Tőle tudjuk meg, hogy a törzsfőnököt nem Jerrod, hanem egy ősi fehér sárkány szelleme szállta meg. A hiúságát kihasználva meg tudunk tőle szabadulni (belenéz a tükörbe), de ehhez vissza kell jutnunk a barbárok táborába. 

Ellenfelek: Ice Golem Sentry, Remorhaz

Alkalmazható taktikák: Ezen a szinten nagyon kell vigyáznunk, mivel az egész barlang tele van csapdákkal. A tolvaj menjen elől, s a csapdafelderítés mindig legyen bekapcsolva. Gyorsítsuk be a harcosokat, majd egyenként kaszaboljuk le a gólemeket. Használjunk tűz alapú varázslatokat, hiszen a jéglények ellen azok a leghatékonyabbak. 

Sea of Moving Ice

1. A barbár tábor. Az itt rohangáló sámán ingyenesen meggyógyítja az esetleges sérüléseinket. 

2. Bejárat a sárkány templomába. Az ajtót két jéggólem őrzi, ők csak akkor támadnak, ha be akarunk jutni az épületbe. 

3. A hajóroncsban található köpönyeg jó szolgálatot tehet a mágusoknak.

Ellenfelek: Greater Ice Troll, Greater Snow Troll, Scrag, Bergclaw

Alkalmazható taktikák: Csak a nyers erő számít ezen a pályán (azért ne feledkezzünk meg arról, hogy a trollokat csak savval vagy tűzzel lehet végleg elpusztítani). Gyorsítsuk be a harcosainkat, idézzünk meg magunk mellé néhány elementált, aztán induljunk el a szörnyvadászatra. 

Jégbarlang 1. szint

1. Az itt található csontvázban remek varázspáncélt találhatunk, melyet még a bárdunk is viselhet.

Ellenfelek: Greater Ice Troll, Greater Snow Troll, Bone Scavenger, Berg Yeti

Alkalmazható taktikák: Egyszerű hack & slash.

Jégbarlang 2. szint

1. A temetőben lévő csontvázak között rengeteg hasznos varázstárgyat találhatunk (nyomjuk le a bal ALT billentyűt, s zöld körvonalat kapnak azok a területek, ahol található valami). 

2. A sárkány gyomrában értékes varázstárgyak lapulnak. Ne hagyjuk ott őket.

3. A sahuagin pap nem ellenség. Népe kitaszította, s hátralévő életét kénytelen a csontvázak között leélni. Szükség esetén még gyógyít is. 

Ellenfelek: Greater Ice Troll, Greater Snow Troll, Bone Scavenger, Berg Yeti, Water Kin Elemental, Iced Bones, Frozen Bones, Cold Bones

Alkalmazható taktikák: A Water Elemental Kin új ellenfél. Hidegvarázslatai ellen a démonpáncél (100% Cold resistance) kiváló védelmet nyújt. Csak távolsági fegyverekkel vagy varázslatokkal tudjuk őket elérni. Az élőhalott csontvázak ellen váltsunk fegyvert, a kardok helyett használjunk inkább harci kalapácsot, buzogányt, vagy harci cséphadarót (a crushing támadások ellen nincs védelmük). A csaták előtt ne feledkezzünk meg a Haste varázslatról. 

Templom 1. szint

1. A sárkány által felhalmozott varázstárgyak ezekben az edényekben találhatók.

2. Ezen a bejáraton keresztül jutunk be a sárkány barlangjába. Csak akkor nyílik meg, ha nálunk van a Sahuagin Prince kulcsa. 

3. Csak akkor ölhetjük meg a sárkányt, ha szétverjük ezt az oltárt. 

Ellenfelek: Sahuagin Elite Guard, Vodyanoi, Ice Golem Sentry, Water Kin Elemental, Sahuagin Prince, Sahuagin

Alkalmazható taktikák: Az egész terep hemzseg a csapdáktól, tehát a tolvajnak mindig át kell néznie a termeket, mielőtt belépnénk. Az ellenfelek hordákban törnek ránk, így minden tudásunkra szükségünk lesz. Idézzünk meg elementálokat, majd tisztítsuk meg az első termeket. A jéggólemekbe csak akkor kössünk bele, ha már nincs több ellenfél a templom első részében. Ezután indul az igazi móka, mert a fél sahuagin hadsereg a nyakunkba esik, s ráadásul új vízelementálok is előkerülnek. Nagyon nehéz ütközet lesz, vessünk be mindent.

Templom 2. szint  

1. Itt küzdünk meg a félelmetes fehér sárkánnyal, Icasarachttal.

2. Icasaracht lélekköve, ezt is szét kell törnünk.

Ellenfelek: Icasaracht, Sahuagin Royal Guard, Vodyanoi, Sahuagin King, Sahuagin Underpriestess, Sahuagin Royal High Priestess

Alkalmazható taktikák: A végső küzdelem, melyben a dühöngő fehér sárkányt kell megfékeznünk. Itt minden rendelkezésre álló eszközt be kell vetnünk. Értelemszerűen a sárkány a legveszedelmesebb, így rá kell koncentrálnunk. A megidézett lényeink lefoglalják a papokat, így elegendő időnk lesz, hogy leverjük a sárkányt. A sav és a tűz ellen kevésbé ellenálló, így ezek használata erősen ajánlott. A sárkány leverése után meg kell semmisítenünk annak lélekkövét is.

!!!!!!!!!Dobozba!!!!!!!!!

Csapatösszeállítás

Human Paladin

Dwarf Fighter

Human Fighter

Elf Druida

Human Bard

Human Mage-Thief

Mocsy

mocsy@vogel.hu
